**30.06.2021(1)**

**E-pasta nosaukums:**

Par DNL izrakstīšanu

**E-pasta teksts:**

Nacionālais veselības dienests sadarbībā ar Veselības ministriju informē, ka no 2021.gada 1.jūlija ir izmaiņas Darbnespēju lapu izrakstīšanas kārtībā. Turpmāk DNL pieaugušajiem izrakstāma vispārējā kārtībā, vispirms A lapa un ja nepieciešams turpināt, B lapa no 11.dienas. Sīkāka informācija pielikumā.

Papildus vēršam uzmanību, ka saskaņā ar Ministru Kabineta 2020. gada 9.jūnija noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 55.2 punktu mājas karantīnu var neievērot:

* persona, kas vakcinēta pret Covid-19, sākot ar piecpadsmito dienu pēc pilna vakcinācijas kursa pabeigšanas (....)  vai sākot ar divdesmit otro dienu līdz deviņdesmitajai dienai pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas.
* Šo personu pienākums ir nedēļas laikā pēc kontakta ar inficēto personu veikt Covid-19 testu un, ja tests ir pozitīvs, ievērot šo noteikumu 54. punktā minētos izolācijas nosacījumus.
* Persona, kura var dokumentāri pierādīt Covid-19 inficēšanās epizodi, sākot ar brīdi, kad ārsts ir pārtraucis personas izolāciju, līdz 180 dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS.

Tātad DNL neizsniedz personām, kam nav jāievēro mājas karantīna.

